CELEX: 32006L0065
Language: hu
Date: 2006-07-19 00:00:00
Title: A Bizottság 2006/65/EK irányelve ( 2006. július 19. ) a kozmetikai termékekről szóló 76/768/EGK tanácsi irányelv II. és III. mellékletének a műszaki fejlődéshez történő hozzáigazítása céljából való módosításáról   (EGT vonatkozású szöveg)

20.7.2006   
            
            
               HU
            
            
               Az Európai Unió Hivatalos Lapja
            
            
               L 198/11
            
         
      A BIZOTTSÁG 2006/65/EK IRÁNYELVE
   
   (2006. július 19.)
   a kozmetikai termékekről szóló 76/768/EGK tanácsi irányelv II. és III. mellékletének a műszaki fejlődéshez történő hozzáigazítása céljából való módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a kozmetikai termékek és fogyasztóknak szánt nem élelmiszer termékek tudományos bizottságával folytatott konzultációt követően,
   mivel:
   
               (1)
            
            
               A „Tartós hajfestékek használata és a húgyhólyagrák kockázata” című tudományos tanulmány 2001-es közzétételét követően a kozmetikai termékek és fogyasztóknak szánt nem élelmiszer termékek tudományos bizottsága (SCCNFP) arra a következtetésre jutott, hogy a lehetséges kockázatok aggodalomra adnak okot. Az SCCNFP javasolta a Bizottságnak, hogy tegyen további lépéseket a hajfestékekben található vegyi anyagok ellenőrzése céljából.
            
         
               (2)
            
            
               Az SCCNFP továbbá a hajfestékekre vonatkozó átfogó biztonsági értékelési stratégiát javasolt, beleértve a hajfestékek kozmetikai összetevőinek genotoxicitásuk és mutagén hatásuk szempontjából történő vizsgálatára vonatkozó előírásokat.
            
         
               (3)
            
            
               Az SCCNFP véleményét követően a Bizottság a tagállamokkal és az érdekeltekkel együttműködve megegyezett a hajfestékek szabályozására irányuló átfogó stratégiáról, amely szerint az iparág köteles a hajfestékekre vonatkozó tudományos adatokat tartalmazó adatállományokat benyújtani az SCCNFP által történő értékelés érdekében.
            
         
               (4)
            
            
               A stratégia végrehajtásának első lépéseként úgy döntöttek, hogy a tartós hajfestékek azon vegyi anyagainak szabályozását végzik el először, amelyek hajfestékekben történő alkalmazására vonatkozóan a nyilvános konzultáció során senki nem fejezett ki határozott érdeket. Ezért ezeket a vegyi anyagokat be kell tiltani.
            
         
               (5)
            
            
               Az SCCNFP véleménye szerint bizonyos azo-színezékek veszélyeztetik a fogyasztó egészségét. Ezért ezen anyagokat törölték a 76/768/EGK irányelv IV. mellékletében szereplő pozitív listáról, amely azon színezőanyagokat tartalmazza, amelyek alkalmazása a kozmetikai termékekben engedélyezett. Ugyanezen okból kifolyólag a hajfestékekben történő alkalmazásukat is be kell tiltani.
            
         
               (6)
            
            
               A 76/768/EGK irányelv III. mellékletének 2. részében szereplő, a hajfestékekben ideiglenesen engedélyezett vegyi anyagok vonatkozásában meg kell hosszabbítani az átmeneti időszakot.
            
         
               (7)
            
            
               Ezért a 76/768/EGK irányelv II. és III. mellékletét ennek megfelelően módosítani kell.
            
         
               (8)
            
            
               Az ebben az irányelvben meghatározott intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT AZ IRÁNYELVET:
   1. cikk
   A 76/768/EGK irányelv II. és III. melléklete ezen irányelv mellékletével összhangban módosul.
   2. cikk
   A tagállamok minden szükséges intézkedést megtesznek annak biztosítása érdekében, hogy 2006. december 1-jétől azokat a kozmetikai termékeket, amelyek nem felelnek meg ezen irányelvnek, a közösségi gyártók és a Közösségben székhellyel rendelkező importőrök ne hozhassák forgalomba, és e termékek sem eladás, sem átadás útján ne kerülhessenek a végső fogyasztóhoz.
   3. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2006. szeptember 1-ig megfeleljenek. E rendelkezések szövegét, valamint a rendelkezések és ezen irányelv közötti megfelelési táblázatot haladéktalanul eljuttatják a Bizottsághoz.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azon főbb rendelkezéseit, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2006. július 19-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 262., 1976.9.27., 169. o. A legutóbb a 2005/80/EK bizottsági irányelvvel (HL L 303., 2005.11.22., 32. o.) módosított irányelv.
   
      MELLÉKLET
      A 76/768/EGK irányelv a következőképpen módosul:
      
                  1.
               
               
                  A II. melléklet az alábbi 1212–1233 hivatkozási számokkal egészül ki:
                  
                              Hivatkozási szám
                           
                           
                              Kémiai név
                           
                           
                              CAS-szám
                           
                        
                              „1212
                           
                           
                              6-Metoxi-piridin-2,3-diamin és HCl sója, hajfestékek összetevőjeként történő alkalmazás esetén
                           
                           
                              94166-62-8
                           
                        
                              1213
                           
                           
                              Naftalin-2,3-diol, hajfestékek összetevőjeként történő alkalmazás esetén
                           
                           
                              92-44-4
                           
                        
                              1214
                           
                           
                              1,2,4-Benzol-triamin, N-fenil-, hajfestékek összetevőjeként történő alkalmazás esetén
                           
                           
                              136-17-4
                           
                        
                              1215
                           
                           
                              Piridin, 3,5-diamino-2,6-bisz(2-hidroxi-etoxi)-, és HCl sója, hajfestékek összetevőjeként történő alkalmazás esetén
                           
                           
                              117907-42-3
                           
                        
                              1216
                           
                           
                              Fenol, 4-amino-2-metoxi-metil-, és HCl sója, hajfestékek összetevőjeként történő alkalmazás esetén
                           
                           
                              29785-47-5
                           
                        
                              1217
                           
                           
                              1 H-Pirazol, 4,5-diamino-1-metil és HCl sója, hajfestékek összetevőjeként történő alkalmazás esetén
                           
                           
                              20055-01-0
                           
                        
                              1218
                           
                           
                              1 H-Pirazol-4,5-diamin, 1-[(4-klórfenil)-metil]-, szulfát, hajfestékek összetevőjeként történő alkalmazás esetén
                           
                           
                              163183-00-4
                           
                        
                              1219
                           
                           
                              2-Amino-4-klórfenol, hajfestékek összetevőjeként történő alkalmazás esetén
                           
                           
                              95-85-2
                           
                        
                              1220
                           
                           
                              4-Hidroxi-indol, hajfestékek összetevőjeként történő alkalmazás esetén
                           
                           
                              2380-94-1
                           
                        
                              1221
                           
                           
                              1,4-Benzol-diamin, 2-metoxi-5-metil-, és HCl sója, hajfestékek összetevőjeként történő alkalmazás esetén
                           
                           
                              56496-88-9
                           
                        
                              1222
                           
                           
                              Fenol, 5-amino-4-fluor-2-metil-, szulfát, hajfestékek összetevőjeként történő alkalmazás esetén
                           
                           
                              163183-01-5
                           
                        
                              1223
                           
                           
                              3-Dietil-aminofenol, hajfestékek összetevőjeként történő alkalmazás esetén
                           
                           
                              91-68-9
                           
                        
                              1224
                           
                           
                              2,6-Piridin-diamin, N,N-dimetil-, és HCl sója, hajfestékek összetevőjeként történő alkalmazás esetén
                           
                           
                               
                           
                        
                              1225
                           
                           
                              Fenol, 3-ciklopentilamino-, hajfestékek összetevőjeként történő alkalmazás esetén
                           
                           
                              104903-49-3
                           
                        
                              1226
                           
                           
                              
                                 N-(2-Metoxi-etil)-benzol-1,4-diamin és HCl sója, hajfestékek összetevőjeként történő alkalmazás esetén
                           
                           
                              72584-59-9
                           
                        
                              1227
                           
                           
                              1,3-Benzol-diamin, 4-etoxi-6-metil- és HCl sója, hajfestékek összetevőjeként történő alkalmazás esetén
                           
                           
                              113715-25-6
                           
                        
                              1228
                           
                           
                              Naftalin-1,7-diol, hajfestékek összetevőjeként történő alkalmazás esetén
                           
                           
                              575-38-2
                           
                        
                              1229
                           
                           
                              3,4-Diaminobenzoesav, hajfestékek összetevőjeként történő alkalmazás esetén
                           
                           
                              619-05-6
                           
                        
                              1230
                           
                           
                              Fenol, 2-amino-metil-4-amino-, és HCl sója, hajfestékek összetevőjeként történő alkalmazás esetén
                           
                           
                              79352-72-0
                           
                        
                              1231
                           
                           
                              Solvent Red 1 (CI 12150), hajfestékek összetevőjeként történő alkalmazás esetén
                           
                           
                              1229-55-6
                           
                        
                              1232
                           
                           
                              Acid Orange 24 (CI 20170), hajfestékek összetevőjeként történő alkalmazás esetén
                           
                           
                              1320-07-6
                           
                        
                              1233
                           
                           
                              Acid Red 73 (CI 27290), hajfestékek összetevőjeként történő alkalmazás esetén
                           
                           
                              5413-75-2”
                           
                        
            
                  2.
               
               
                  A III. melléklet 2. részének g oszlopa a következőképpen módosul:
                  
                              a)
                           
                           
                              a 17, 23, 40, 42 hivatkozási számokhoz tartozó bejegyzéseket törölni kell;
                           
                        
                              b)
                           
                           
                              az 1, 2, 8, 13, 15, 30, 34, 41, 43, 45, 46, 51, 52, 53, 54, 57, 59, 60 hivatkozási számokhoz tartozó „2006.8.31.” dátum helyébe „2007.12.31.” lép;
                           
                        
                              c)
                           
                           
                              a 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 35, 36, 37, 38, 39, 44, 47, 48, 49, 50, 55, 56 és az 58 hivatkozási számokhoz tartozó „2006.12.31.” dátum helyébe „2007.12.31.” lép.